Omnibus film
Omnibus film ili filmski omnibus je cjelovečernji (najčešće igrani) film koji se sastoji od nekoliko dijelova (epizoda) koje funkcioniraju kao samostalne narativne cjeline, odnosno mogu se promatrati kao zasebni kratki ili srednjemetražni filmovi. Različite epizode okvirno može spajati opća tema, mjesto ili vrijeme radnje, likovi, glavni glumci, režiser ili autor književnih predložaka, a epizode se često znaju razlikovati po stilu, vremenu radnje, pa i žanru.

Omnibus filmovi se snimaju od samih začetaka kinematografije, odnosno od vremena kada su se počeli snimati cjelovečernji filmovi, te uključuju neke od klasika svjetske kinematografije. Kao jedan od najstarijih primjera se navodi Netrpeljivost Davida W. Griffitha. 

Omnibus pristup su, pak, u dokumentarni žanr uveli tzv. mondo filmovi.  Televizijski ekvivalent omnibus filmova predstavljaju tzv. televizijske antologije.

 
Filmski žanrovi